**EMNEBESKRIVELSE FOR E-MJB150 JUSS I BARNEVERNFAGLIG ARBEID**

**Innhold**

Studiet omhandler juss og forvaltning i barnevernfaglig arbeid. Formålet med studiet er å gi studenten en spesialisert juridisk kompetanse og forvaltningsforståelse i kombinasjon av godt barnevernfaglig arbeid. Rettssikkerhet, forsvarlighet, rettskildelære og skriftliggjøring av barnevernfaglige vurderinger skal stå sentralt gjennom hele studiet.

**Fokuset vil være på**

* Juridisk metode, rettssikkerhet og forsvarlighet
* Barnevern og menneskerettigheter
* Barneverntjenesten i møte med fylkesnemnda og øvrige rettsinstanser
* Barnevernloven i endring, nye bestemmelser og fokusområder.
* Prosessuelle garantier. Samarbeid med og involvering av barn og foreldre
* Barneverntjenesten og samarbeid, rettslige rammer og taushetsbestemmelser
* Konflikt og dialog

**Læringsutbytte**

Studenten skal etter fullført studium ha følgende totale læringsutbytte definert i kunnskap, ferdigheter og generell kompetanse:

Kunnskap

Studenten har

* avansert kunnskap om sentrale barnevernrettslige tema og problemstillinger, samt relevant forskning på feltet.
* inngående kunnskap om juridisk metode og rettskilder av betydning for det barnevernfaglige arbeidet, herunder EMK og FNs barnekonvensjon.
* avansert kunnskap om det materielle innholdet i lovgivningen, herunder, barns rett til medvirkning, inngrepsvilkår og saksbehandlingsregler.
* inngående kunnskap om de rettslige rammene for tverretatlig samarbeid, herunder taushetspliktreglene.

Ferdigheter

Studenten kan

* identifisere og analysere rettslige problemstillinger i en konkret sak med utgangspunkt i relevante rettskilder.
* anvende juridisk metode og relevante rettskilder, beherske og benytte juridiske begreper i det daglige arbeidet.
* kombinere juridisk og barnevernfaglig skjønnsutøvelse.
* anvende juridisk og barnevernfaglig kunnskap for å sikre barns og foreldres rett til medvirkning i barneverntjenestens arbeid.
* anvende juridisk kunnskap i beslutningsprosesser i barneverntjenesten, overfor samarbeidspartnere og beslutningsorganer.
* bidra til at rettssikkerheten til barn og foreldre ivaretas i alle faser i en barnevernssak.

Generell kompetanse

Studenten

* har avansert forståelse for barnevernets rolle i samfunnet generelt, og spesielt overfor øvrig forvaltning og rettslige aktører.
* kan analysere, reflektere og forholde seg kritisk til egen profesjonsutøvelse i lys av rettskildene, herunder kravet til forsvarlighet.
* kan bidra til nytenkning og til innovasjon for å videreutvikle den juridiske kompetansen på egen arbeidsplass.
* kan oppdatere sin kunnskap innenfor hele det barnevernrettslige området.

**Forkunnskapskrav**

Ansatte i kommunal barneverntjeneste vil bli prioritert ved opptak.

3-årig bachelorgrad eller tilsvarende.

**Vilkår for å gå opp til eksamen**

Studenten må oppfylle følgende krav for å gå opp til eksamen:

* Innleverte og bestått to arbeidskrav.
* Krav om 75% deltakelse.

**Arbeids- og undervisningsformer**

Undervisningen er organisert i samlinger med henholdsvis tre samlinger à tre dager i 1. semester og tre samlinger à tre-fire dager i 2. semester. Undervisningen vil inneholde et bredt spekter av undervisningsformer.

**Eksamen/vurdering**

Hjemmeeksamen over tre dager som vurderes etter karakterskala A-F, med E som siste beståtte karakter.

**Åpent for**

For dem som har søkt og er tatt opp på videreutdanningen.

**Emneevaluering**

Emnet evalueres i tråd med fakultetets retningslinjer og plan for dette, samt avtalen med Bufdir.

**Litteratur**

Se Leganto

**Emneansvarlig**

Christian Børge Sørensen

Dette er studietilbudet for studieår 2021-2022. Endringer kan komme